**Natječaj za izradu prvog opatijskog dječjeg suvenira**

**„Kroz dječjih ruku rad upoznaj naš grad“**

**PRAVILA NATJEČAJA**

**O ORGNIZATORU I SVRSI NATJEČAJA**

1. Organizator Natječaja je Društvo „Naša djeca“ Opatija uz podršku XIII. saziv Dječjeg gradskog vijeća Grada Opatije.
2. Sredstva za provedbu Natječaja za izradu prvog opatijskog dječjeg suvenira osigurana su kroz Natječaj „Ruke moje rastu k tebi sve veće, jer želim dati i tebi sreće“ Dječjeg gradskog vijeća Grada Opatije.

3. Grad Opatija od 2005. godine s ponosom nosi titulu grada prijatelja djece. Zahvaljujući djeci i njihovoj aktivnosti – Dječje gradsko vijeće Grada Opatije - ali i dobroj suradnji s odraslima, grad Opatija bio je;

* prvi grad u kojem su djeca osmislila i tiskala prvi dječji putokaz/prospekt preveden na četiri strana jezika čiji su autori bila sama djeca,
* prvi grad u kojem su djeca i odrasli označili sva dječja igrališta,
* prvi grad u kojem su djeca izradila mapu dječjih igrališta i postavili je na vidljiva mjesta u gradu te njezin sadržaj preveli na strane jezike kako bi i djeca gosti / turisti mogli saznati gdje se dječja igrališta nalaze te za tu aktivnost 2015. godine dobili nagradu Hrvatske udruge menadžera sigurnosti u području ”Društvene odgovornosti – inicijativa godine”.

Ciljevi Natječaja su :

* poticanje djece na slobodno i kreativno izražavanje vlastitog mišljenja,
* poticanje suradnje između djece i odraslih u gradu,
* putem likovnosti potaknuti svijest o kulturnoj i prirodnoj baštini našeg grada,
* izraditi prvi opatijski dječji suvenir,
* obogatiti turističku ponudu suvenira u našem gradu za najmlađe posjetitelje.

 4. Natječaj je otvoren **od 20. srpnja 2022. godine do 5. listopada 2022. godine**.

5. U Natječaju mogu sudjelovati ravnopravno **djevojčice i dječaci** u dobi **od 5 do 15 godina** **s područja grada Opatije i susjednih općina Lovrana i Mošćeničke Drage.**

**ŠTO SE MOŽE PRIJAVITI NA NATJEČAJ?**

1. Na Natječaj se može prijaviti radove / suvenire u sljedećim kategorijama:
* radovi djece predškolskog uzrasta
* radovi učenika od I. do IV. razreda osnovne škole
* radovi učenika od V. do VIII. razreda osnovne škole
* radovi učenika s posebnim obrazovnim potrebama.
1. Suvenir treba biti odraz prirodne i kulturne baštine Opatije i opatijskog kraja.
2. Materijal za izradu suvenira treba biti prirodan, ekološki prihvatljiv (keramika, kamen, metal, drvo, tesktil, staklo, papir i drugo).
3. Prijedlozi mogu biti umjetničko-obrtnički proizvodi, rukotvorine, tiskovine, multi medija.
4. Rad se može prijaviti individualno ili u grupi svojih vršnjaka.
5. Svaki individualni rad se prijavljuje zasebno (jedno dijete jedan rad) dok se grupni rad prijavljuje skupno (grupa djece-jedan rad).
6. Na Natječaj možeš poslati maksimalno jedan rad.

**Podaci uz radove**

Svaki prijavljeni rad mora na kraju imati:

* ime i prezime djeteta
* godine starosti
* naziv dječjeg vrtića, škole ili institucije koju dijete pohađa
* ime i prezime mentora; broj mobitela; e –mail adresu ( ukoliko je primjenjivo)

Dijete autor rada treba dostaviti suvenir u originalnoj veličini i materijalu, u primjerenom pakiranju i sa sljedećim podacima:

* naziv suvenira,
* kratko obrazloženje ideje,
* naziv materijala izvedbe,
* okviran cijena izvedbe (za procijenu molim pomoć mentora).

**RADOVI BEZ NAVEDENIH PODATAKA NEĆE SE UZIMATI U OBZIR.**

Uz rad treba priložiti *PRIJAVNICU* koju možete preuzeti na stranici [www.dnd-opatija.hr](http://www.dnd-opatija.hr) – „Kroz dječjih ruku rad upoznaj naš grad“

**PROCJENA PRISTIGLIH RADOVA – TKO I KAKO?**

1. Prijave će ocjenjivati Komisija koju će činiti 5 vijećnika XIII. saziva Dječjeg gradskog vijeća Opatije, predstavnik Turističke zajednice Grada Opatije te magistar likovne umjetnosti iz DND Opatija.
2. Iz Natječaja će biti isključeni radovi pristigli nakon njegova zaključenja, kao i radovi koji promiču netoleranciju, nasilje, nasilnu komunikaciju te kojima se krše osnovna ljudska prava i slobode. Radovi kojima se krše autorska prava također će biti isključeni iz Natječaja.
3. Autorima najboljih radova biti će dodijeljene plakete, pohvale i nagrade.
4. Najbolji rad bit će reproducirani

**VAŽNO!**

Prijavitelji se obvezuju da će autorska prava prikazivanja, izrade i umnožavanja ustupiti bez naknade.

Pristigli radovi djece se ne vraćaju.

**PRIJE KRAJA…**

* **Posebnost ovog Natječaja ogleda se u tome što su:**
	+ uvjete Natječaja osmislili vijećnici XIII. saziva Dječjeg gradskog vijeća Opatija
	+ komisiju za odabir radova činit će 5 vijećnika XIII. saziva DGV-a Opatija i 2 odrasle osobe
	+ rezultat Natječaja bit će izrađen prvi dječji opatijski suvenir
* Svi sudionici Natječaja dobit će Zahvalnicu za sudjelovanje putem elektroničke pošte tijekom **mjeseca listopada 2022. godine**.
* Sadržaj radova je isključiva odgovornost autora/autorice i njihovih mentora te DND Opatija i partneri u provedbi ovog projekta ne preuzimaju odgovornost za bilo kakve nesuglasice i sporove vezane uz vlasništvo i autorska prava koja natjecatelji i natjecateljice pošalju na Natječaj.
* Prijavom na Natječaj pristaješ da se tvoj rad koristi u promotivne svrhe programa i projekata DND Opatija.
* U Natječaju ne mogu sudjelovati zaposlenici i volonteri DND Opatija te članovi Komisije za odabir pristiglih radova.
* Obavijest o rezultatima natječaja bit će dostavljeni svim sudionicima natječaja.
* Pravila Natječaja i prijavnice se mogu preuzeti na stranicama DND Opatija

[www.dnd-opatija.hr](http://www.dnd-opatija.hr).

**Prije nego li krenete osmišljavati suvenir postavite si slijedeća pitanja:**

„Što bih volio/la da o mom gradu zna moj gost, po čemu je moja Opatija jedinstvena, drugačija, što bih mom malom gostu želio/la pokazati kako bi mu uspomena na boravak u našem gradu ostao u dužem sjećanju ?“

Dobivene odgovore iskazane kroz izradu opatisjkog suvenira dostavi poštom na adresu:

**Društvu „Naša djeca“ Opatija**

**Stubište Lipovica 2**

**51410 Opatija**

ili

**osobno u ured DND Opatija, svakog radnog dana od 9 do 16 sati.**

**Najkasnije do 5. listopada 2022. godine**

* Za sva pitanja i nejasnoće možeš nam se obratiti na naš mail: sanja@savez-dnd.hr ili na telefon 272-443 potraži Sanju.
* Sudjelujući u ovom Natječaju u potpunosti prihvaćaš Pravila Natječaja.

**Prijavi svoj rad na Natječaj Društva „Naša djeca“ Opatija**

**uz podršku XIII. saziva Dječjeg gradskog vijeća Grada Opatije.**

Zahvaljujemo se na odazivu !